Hezbollah

Hezbollah jeb HizbullāhCiti nosaukumi — Hizbullah, Hizbollah, Hezballah, Hizballah, Hisbollah un Hizb Allah ( Ḩizb Allāh — 'Dieva partija') ir šiītu islāmistu politiska un paramilitāra organizācija, kas darbojas Libānā.  Tā ir arī viena no lielākajām sociālo pakalpojumu, kas saistīti ar darbību skolās, slimnīcās, zemkopībā un citviet, sniedzējām Libānas šiītu kopienā.  

Vairākas arābu valstis, piemēram, Saūda Arābija, Ēģipte, Jordānija ir nosodījušas tās darbības.  Tomēr ir valstis, kuras atklāti atbalsta Hezbollah, piemēram, Irāna un Sīrija.Iran and Syria continue to support resistance   Hezbollah uztur ciešas attiecības gan ar Sīrijas Bašāra Asada režīmu, gan ar Irānas režīmu. Irāna sniedza būtisku atbalstu Hezbollah dibināšanai un joprojām ir šīs grupas galvenais aizbildnis. Sīrijas pilsoņu kara laikā Hezbollah darbojās kā viens no Asada sabiedrotajiem un sniedza režīmam līdz 10 000 kaujinieku, lai gan precīzs karojošo skaits nav zināms.

Krievija Hezbollah uzskata par leģitīmu sociopolitisko spēku, savukārt Amerikas Savienotās Valstis, Ēģipte, Izraēla, Austrālija un Kanāda ir atzinušas šo organizāciju par teroristisku.EGYPT: Cairo calls Hezbollah terrorist organization. LA Times (13.04.09.)    2018. gadā ASV Valsts departaments nosauca Hezbollah par vienu no piecām lielākajām noziedzīgajām organizācijām pasaulē.
Kopš 2023. gada kopā ar Irānu un hutiešiem piedalās Izraēlas—Hamās karā.

 Darbība 

Hezbollah radās kā paramilitāra pretestības organizācija 1982. gadā, kad Izraēla iebruka Libānā, un okupēja tās reģionus.  Hezbollah radās Libānas šiītu minoritātes vidē, kas vienmēr Libānā bija apspiesta un politiski pasīva. Organizācija ideoloģiski iedvesmojās no Irānas Revolūcijas un Ajatollas Homeinī mācības. Tobrīd tās apmācību veica Irānas atsūtītie militārie speciālisti.  1985. gadā publicētajā manifestā organizācija izvirzīja vairākus mērķus, pirmkārt, apturēt jebkādus koloniāla rakstura invāzijas nodomus Libānas teritorijā, otrkārt, sodīt kristiešu partijas, kas to atbalstīja, treškārt, nodibināt islāma režīmu Libānā. Stalinsky, Steven. "An Islamic Republic Is Hezbollah's Aim."  The New York Sun. (02.08.06.)  Organizācijas līderi vairākkārt ir atbalstījuši Izraēlas iznīcināšanu, un tās mērķis ir Palestīnas valsts izveidošana ar galvaspilsētu Jeruzalemē. No mazas paramilitāras grupas tā ir spējusi izaugt par organizāciju, kuras pārstāvji atrodas Libānas parlamentā, kurai pieder sava radiostacija, satelīttelevīzijas kanāls, kura realizē sociālās attīstības programmas.  Hezbollah bauda plašu atbalstu šiītu kopienā. Turklāt pēc 2006. gada Izraēlas iebrukuma spēja iegūt plašu atbalstu arī citās sabiedrības daļās (kristiešu, sunītu, druzu), kā arī mobilizēt tūkstošiem cilvēku. "Huge Beirut protest backs Syria." BBC News. (03.08.05.)  Hezbollah atbalsta arī Palestīnas bēgļi, kas dzīvo Libānā, kuru ir ap 174 000 Tiek uzskatīts, ka organizācijas paramilitārais spārns ir spēcīgāks par Libānas armiju. Hezbollah ir izveidojusi savus tīklus arī ārpus Tuvajiem Austrumiem, piemēram, Latīņamerikā, Ziemeļkorejā un Āfrikā.

Finansiālo atbalstu organizācija saņem no Libānas iedzīvotājiem un ārzemju šiītiem, ka arī no Irānas un Sīrijas valdībām.Iranian official admits Tehran supplied missiles to Hezbollah  Militārā ziņā organizācijai ir apmēram 1000 aktīvo karavīru un 6 000—10 000 organizācijas brīvprātīgo rezerve.July 18th — Agence France Presse — Analysis: Hezbollah a force to be reckoned with  
2024. gadā 24. aprīlī Izraēlas spēki veica vairāk nekā 13 gaisa triecienus pret aptuveni 40 grupējuma Hezbollah objektiem Libānas dienvidos.Izraēlas spēki veic ofensīvas darbības Libānas dienvidos lsm.lv 2024. gada 24. aprīlī 

 Peidžeru uzbrukums 
2024. gada 17. septembrī, vienlaicīgi sprāgstot vairākiem simtiem peidžeru, dzīvību zaudēja 12 cilvēki, arī divi bērni un četri mediķi, bet ievainoja 2750 līdz 2800 cilvēku. Beirūtas dienvidos 18. septembrī nogranda vismaz viens sprādziens, cilvēkiem pulcējoties uz iepriekšējā dienā eksplozijās četru nogalināto bērēm. Aģentūras "Reuters" avoti norādīja, ka "Hizbullāh" pasūtījusi 5000 peidžeru, no tiem eksplodējuši aptuveni 3000, kad uz tiem tika nosūtīta kodēta ziņa.Medijs: Libānā kārtējoreiz sprādzieni – eksplodē «Hizbullāh» sakaru rācijas lsm.lv 2024. gada 18. septembrī

 Piezīmes un atsauces 

 Piezīmes 

 Atsauces 

 Ārējās saites 

 Islāmiskā pretošanās Libānā 
 Informācijas un tīmekļa saites par Hezbollah 

Kategorija:Teroristu organizācijas
Kategorija:Libāna
Kategorija:Islāma organizācijas